Sigurður Atlason og Jón Jónsson á nýju skrifstofunni Strandagaldur hefur nú opnað skrifstofu á Hólmavík í gamla Kaupfélagshúsinu sem stendur við Höfðagötu , á móti Galdrasýningunni og með útsýni yfir hana . Þetta gerist í tengslum við að Jón Jónsson þjóðfræðingur á Kirkjubóli gengur til liðs við Sigurð Atlason framkvæmdastjóra Strandagaldurs og munu þeir vinna næstu mánuði að ákveðnum framtíðarverkefnum sem snúast um að efla verulega allt fræðastarf á vegum Strandagaldurs , bæði í tengslum við galdra og líka þjóðmenningu almennt . Frekara tíðinda af því er að vænta innan fárra vikna .